cyanic-selkie/wikianc huggingface dataset:
சிவச்சந்திரன்
சிவச்சந்திரன் (Siva Chandran), சிங்கப்பூரைச் சேர்ந்த திரைப்படத் தொகுப்பாளர் ஆவார். தமிழில் வெளியான மை மேஜிக் என்ற திரைப்படத்தில் இவர் பணியாற்றினார். கேன்சு திரைவிழாவிற்கு விருது பெற தேர்ந்தெடுக்கப்பட்ட சிங்கப்பூரின் முதல் திரைப்படம் இது என்பது குறிப்பிடத்தக்கது. 2009 ஆம் ஆண்டிற்கான ஆஸ்காருக்காக சிங்கப்பூரின் அதிகாரப்பூர்வ திரைப்படமும் இதுவே.
சிவா சந்திரன் 2015 சிங்கப்பூர் பொதுத் தேர்தலில் சீர்திருத்தக் கட்சியின் சார்பில் ஆங் மோ கியோ குழுத் தொகுதியில் போட்டியிட்டார்.
வெளியிணைப்புகள்
பகுப்பு:சிங்கப்பூர் தமிழர் பகுப்பு:1983 பிறப்புகள் பகுப்பு:வாழும் நபர்கள் பகுப்பு:சிங்கப்பூர் அரசியல்வாதிகள்
எப். எம். பைரூஸ்
'''எப். எம். பைரூஸ்''' இலங்கை, வடக்கு மாக்கொல ஹாஜி பாத்திமா கார்டன் எனுமிடத்தில் வாழ்ந்துவரும் இவர் கொழும்பு பல்கலைக்கழக டிப்ளோமா பட்டதாரியும், தினகரன் பத்திரிகையின் சிரேஸ்ட ஊடகவியலாளரும்,  இலங்கை ரூபவாஹினிக் கூட்டுத்தாபன செய்தி மொழிபெயர்ப்பாளரும், செய்தி நெறியாளருமாவார்.
உசாத்துணை
பகுப்பு:இலங்கை முஸ்லிம் எழுத்தாளர்கள்
சுந்திகொப்பா
சுந்திகொப்பா (Suntikoppa) என்பது இந்தியாவின் கர்நாடக மாநிலத்தின் குடகு மாவட்டத்தின் கிராமப் பஞ்சாயத்துகளில் ஒன்றாகும். thumb|மைசூர் சாலையிலுள்ள [[ஐயப்பன் ஆலயம்]]
அமைவிடம்
சுந்திகொப்பாவின் புவியியல் ஒருங்கிணைப்புகள் 12 ° 28 '0 "வடக்கிலும், 75 ° 50' 0" கிழக்கிலும் அமைந்துள்ளது. இது மங்களூர் - மைசூர் - பெங்களூர் தேசிய நெடுஞ்சாலை எஸ் எச் 88 இல் மடிக்கேரி மற்றும் குசால்நகர் இடையே அமைந்துள்ளது
மேலும் காண்க
பகுப்பு:கர்நாடக மாநிலத்திலுள்ள ஊர்களும் நகரங்களும்
1,2-டையாக்சின்
1,2-டையாக்சின் (1,2-Dioxin) என்பது C4H4O2 என்ற மூலக்கூற்று வாய்ப்பாடு கொண்ட ஒரு பல்லின வளையக் கரிமச் சேர்மமாகும். எதிர் அரோமாட்டிக் சேர்மமான இச்சேர்மம் 1,4-டையாக்சின் அல்லது பாரா டையாக்சினுடைய மாற்றியன் வடிவமாகக் கருதப்படுகிறது.
ஒரு பெராக்சைடின் பண்புகளைப் பெற்றுள்ள காரணத்தால் 1,2-டையாக்சின் நிலைப்புத் தன்மையற்றும், தனித்துப் பிரிக்க இயலாத நிலையிலும் உள்ளது. 1,4-டைபீனைல்-2,3-பென்சோடையாக்சின் போன்ற இச்சேர்மத்தின் பதிலீட்டு வழிப்பொருட்களும் கூட நிலைப்புத்தன்மையின்றி நிலைமாறக்கூடியவையாகவே உள்ளன. 3,6-பிசு(பா-தொலைல்)-1,2-டையாக்சின் என்ற சேர்மம் நிலைப்புத்தன்மை கொண்ட ஒரு வழிப்பொருள் என தவறுதலாக 1990 ஆம் ஆண்டில் கணக்கில் கொள்ளப்பட்டது. இச்சேர்மத்தின் தொடக்கச் சேர்மம் 1,2-டையாக்சினின் வழிப்பொருள் அல்லவென்றும், அது வெப்பவியக்கவியல் நிலைப்புத்தன்மை கொண்ட டையோன் என்று  பின்னர் சுட்டிக்காட்டப்பட்டது.
ஆரைக்குளம் முத்தாரம்மன் கோயில்
ஆரைக்குளம் முத்தாரம்மன் கோயில் தமிழ்நாட்டில் திருநெல்வேலி மாவட்டம், ஆரைக்குளம் என்னும் ஊரில் அமைந்துள்ள அம்மன் கோயிலாகும்.
வரலாறு
இக்கோயில் மூன்றாம் நூற்றாண்டைச் சேர்ந்தது.
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. வழக்கு நிலுவையில் இருப்பதால் நடைமுறை நிருவாகியால் நிர்வகிக்கப்படுகிறது.
ஹென்றி புரொம்னிட்ஸ்
ஹென்றி புரொம்னிட்ஸ் (Henry Promnitz, பிறப்பு: பிப்ரவரி 23 1904, இறப்பு: செப்டம்பர் 7 1983), தென்னாப்பிரிக்க அணியின் துடுப்பாட்டக்காரர். இவர் இரண்டு தேர்வுத் துடுப்பாட்டப் போட்டிகளிலும், 45 முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1927ல், தென்னாப்பிரிக்க தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.
பகுப்பு:தென்னாபிரிக்கத் துடுப்பாட்டக்காரர்கள் பகுப்பு:1904 பிறப்புகள் பகுப்பு:1983 இறப்புகள் பகுப்பு:தென்னாபிரிக்கத் தேர்வுத் துடுப்பாட்டக்காரர்கள்
ஆபிஸ் 2003 சரிபார்க்கும் கருவிகள்
ஆபிஸ் 2003 சரிபார்க்கும் கருவிகள் இந்திய மொழிகளான தமிழ், தெலுங்கு, கன்னடம், குஜராத்தி, ஹிந்தி ஆகிய மொழிகள் உட்பட உலகின் ஐம்பதிற்கும் மேற்பட்ட மொழிகளில் ஒருங்குறியிலான உள்ளீடுகளை எழுத்துப் பிழைதிருத்தம் தானாகவே செய்தல் (Auto Correct) வசதிகளை உள்ளடக்கியது. எனினும் ஒத்தசொல் வசதி இந்திய மொழிகளில் தமிழ் மற்றும் ஹிந்தி் ஆகிய இருமொழிகளில் மாத்திரம் தான் உள்ளது. இதை நிறுவுவதற்கு ஆபிஸ் 2003 பதிப்பு நிறுவப் பட்டிருத்தல் வேண்டும். ஒருங்குறியில் தமிழை ஆபிஸ் பதிப்புகளில் உள்ளீடு செய்வதானால் எ-கலப்பை அல்லது வேறேதேனும் மென்பொருளைப் பாவிக்கலாம். மைக்ரோசாப்ட் தானாகவே பயன்படுத்தும் மொழியைக் கண்டுபிடித்துத் திருத்தங்களை மேற்கொள்ளும். முதலாவது படத்தில் தமிழ் ஒருங்குறியில் அமைக்கப் பட்ட சோதனைக் கோப்பொன்றில் எழுத்துப் பிழைகள் சிலவற்றைச் சரியாகவும் வேறுசிலவற்றைப் பிழையாகவும் சிகப்புக் கோடிடுவதைக் காணலாம்.
வெளியிணைப்புக்கள்
பகுப்பு: மைக்ரோசாப்ட்
வெங்கயச்சேரி கிராமம் ஓசூரம்மன் கோயில்
வெங்கயச்சேரி கிராமம் ஓசூரம்மன் கோயில் தமிழ்நாட்டில் காஞ்சிபுரம் மாவட்டம், வெங்கயச்சேரி கிராமம் என்னும் ஊரில் அமைந்துள்ள அம்மன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயிலில் ஓசூரம்மன் சன்னதியும், மாதாங்கி, பார்வதி, பரமசிவன், அரசடி விநாயகர், வலம்புரி விநாயகர், நாகதேவதை, நவகிரகம் உபசன்னதிகளும் உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. 1927-ஆம் ஆண்டின் அறநிலையப் பாதுகாப்புச் சட்டப்படி அரசு நிருவாக அலுவலரால் நிர்வகிக்கப்படுகிறது.
பூசைகள்
இக்கோயிலில் சிவாகம முறைப்படி இரண்டு காலப் பூசைகள் நடக்கின்றன. ஆடி மாதம் கூழ் வார்த்தல் முக்கிய திருவிழாவாக நடைபெறுகிறது.
மேற்கோள்கள்
பகுப்பு:காஞ்சிபுரம் மாவட்டத்திலுள்ள அம்மன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
பிராணஹிதா புஷ்கரம்
12 நாள்கள்
குரு மீன ராசியில் கடக்கின்ற சமயத்தில், 12 நாள்கள் இவ்விழா நடைபெறுகிறது.
பிற புஷ்கரங்கள்
இந்த புஷ்கரத்தினைப் போல இந்தியாவின் பிற இடங்களில் கங்கா புஷ்கரம், நர்மதா புஷ்கரம், சரஸ்வதி புஷ்கரம், யமுனா புஷ்கரம், கோதாவரி புஷ்கரம், கிருஷ்ணா புஷ்கரம், காவிரி புஷ்கரம், பீமா மற்றும் தாமிரபரணி புஷ்கரம், பிரம்மபுத்ரா புஷ்கரம், துங்கபத்திரா புஷ்கரம், சிந்து புஷ்கரம் ஆகிய புஷ்கரங்கள் கொண்டாடப்படுகின்றன.
மேற்கோள்கள்
பகுப்பு:பண்டிகைகள் பகுப்பு:இந்து சமய விழாக்கள் பகுப்பு:தெலங்காணா விழாக்கள்
ரசேநியாய் சண்டை
ரசேநியாய் சண்டை (Battle of Raseiniai) என்பது இரண்டாம் உலகப் போரின் கிழக்குப் போர்முனையில் சோவியத் ஒன்றியம், நாசி ஜெர்மனி இடையே நடைபெற்ற ஒரு கவசபடை மோதல். ஜூன் 23-27, 1941 காலகட்டத்தில் நடைபெற்ற இது பர்பரோசா நடவடிக்கையின் தொடக்ககட்ட சண்டைகளில் ஒன்றாகும்.
ஜூன் 22, 1941 அன்று சோவியத் தலைமை எதிர்பாராத வண்ணம், நாசி ஜெர்மனி சோவியத் ஒன்றியத்தின் மீது படையெடுத்தது. மூன்று ஆர்மி குரூப்புகளாக ஜெர்மானியப் படைகள் சோவியத் ஒன்றியத்துக்குள் முன்னேறின. இவற்றில் ஆர்மி குரூப் வடக்கு, பால்டிக் நாடுகளைத் தாக்கியது. அவற்றைப் பாதுகாக்க சோவியத் தளபதிகள் பால்டிக் நடவடிக்கையை மேற்கொண்டனர். அதன் பகுதியாக சோவியத் வடமேற்கு முனைப் படைப்பிரிவின் ஒரு பகுதியான 12வது விசையூர்தி கோர் ஜெர்மானிய 4வது பான்சர் ஆர்மியினை எதிர்த்தது. நெமான் ஆற்றைக் கடந்திருந்த ஜெர்மானியப் படைகளை சுற்றி வளைத்து அழிப்பது சோவியத் தளபதிகளின் திட்டம். இவ்விரு படைப்பிரிவுகளும் லித்துவேனியாவில் உள்ள ரசேநினாய் என்னும் இடத்தில் மோதின. நான்கு நாட்கள் தொடர்ந்து நடைபெற்ற இந்த டாங்கு மோதலில் சோவியத் படைப்பிரிவு முற்றிலுமாக அழிக்கப்பட்டது. இதனால் சோவியத் வடமேற்கு முனைப் படைப்பிரிவின் கவச ஊர்திகள் அனைத்தும் அழிந்தன. வெற்றிபெற்ற ஜெர்மானியப் படைகள் டகாவா ஆற்றை நொக்கி முன்னேறின.
மேற்கோள்கள்
பகுப்பு:கிழக்குப் போர்முனை (இரண்டாம் உலகப் போர்) பகுப்பு:1941 நிகழ்வுகள்
அம்மணி அம்மாள்
அம்மணி அம்மாள் என்பவர் திருவண்ணாமலையில் வாழ்ந்த பெண் சித்தராவார். இவர் திருவண்ணாமலை அருணாச்சலேசுவரர் கோயில் கோபுரத்தினை கட்டிய பெருமை உடையவர். இவருடைய ஜீவ சமாதி திருவண்ணாமலை ஈசான்ய லிங்க கோயிலின் எதிரே அமைந்துள்ளது.
இவர் திருவண்ணாமலை அருகேயுள்ள சென்ன சமுத்திரம் என்ற ஊரில் பிறந்தவர் திருவண்ணாமலை அருணாச்சலேசுவர் கோயிலின் வடக்குக் கோபுரம் பாதி மட்டுமே கட்டப்பட்ட நிலையைக் கண்டு, அதனைக் கட்ட எண்ணம் கொண்டார். இதற்காகப் பக்தர்கள், செல்வந்தர்களின் உதவியை நாடி கோபுரத்தினைக் கட்டி முடித்தார். அதனால் திருவண்ணாமலையின் வடக்குக் கோபுரம் அம்மணியம்மாள் கோபுரம் என்றே அழைக்கப்படுகின்றது. இவர் பூமிக்குள் புதைந்திருக்கும் புதையலையே அறிந்து கொள்ளும் வல்லமை வாய்ந்தவர் என்று கூறிகின்றார்கள்.
இளமையும் வாழ்வும்
அம்மணியம்மாளின் இயற்பெயர் அருள்மொழியாகும். இவர் திருவண்ணாமலை அருகேயுள்ள சென்ன சமுத்திரம் என்ற கிராமத்தில் நல்ல துளுவ வேளாளர்க்குடியில் பிறந்தவர். சைவக் கடவுளான சிவபெருமான் மீது அளவற்ற பக்தியைக் கொண்டிருந்தார். பெற்றோருடன் ஒரு முறை அண்ணாமலைக்கு வந்த போது, மீண்டும் கிராமத்திற்குத் திரும்ப மறுத்து அண்ணாமலையிலேயே தங்கிவிட்டார். அதன் பிறகு பருவம் வந்த போதும் திருமணம் செய்து கொள்ளாமல் துறவியாக வாழ்ந்தார்.
அம்மணி அம்மாள் கோபுரம்
பல்வேறு ஆண்டுகள் பக்தர்களிடம் நன்கொடைப் பெற்று அம்மணி அம்மாள் வடக்குக் கோபுரத்தினைக் கட்டி முடித்தார். அதனால் நன்றியோடு அக்கோபுரத்தினை அம்மணியம்மாள் கோபுரம் என்று அழைக்கின்றனர்.
அம்மணி அம்மாள் மடம்
அம்மணி அம்மாள் 17ம் நூற்றாண்டின் இறுதியில் ஜீவ சமாதியடைந்தார். இவரது சமாதி ஈசான்ய லிங்க சன்னதிக்கு எதிரில் அமைந்துள்ளது.
இந்த மடத்தில் தீபத்திருவிழா வழிபாடு சிறப்பாகும். திருவண்ணாமலையில் தீபம் ஏற்றியதும், அம்மணி அம்மாளின் ஜீவசமாதியில் நெய்தீபம் ஏற்றப்படும். மடத்தின் முன்பு பக்தர்கள் தீபம் ஏற்படுத்தி வழிபடுகின்றார்கள். இம்மடத்தில் கொடுக்கப்படும் விபூதி பிரசாதம் புகழ்பெற்றது.
வெளி இணைப்புகள்
பகுப்பு:திருவண்ணாமலையில் வாழ்ந்த சித்தர்கள் பகுப்பு:சைவ சமய சித்தர்கள்
எம். பி. எம். பைரூஸ்
உசாத்துணை
பகுப்பு:இலங்கை முஸ்லிம் எழுத்தாளர்கள்
வே. கி. கிருஷ்ண மேனன்
'''வி. கே. கிருஷ்ண மேனன் (V. K. Krishna Menon) என அறியப்படும்  வெங்காலில் கிருஷ்ணன் கிருஷ்ண மேனன்''' (மே 3 1896 - அக்டோபர் 6 1974) ஒரு இந்திய அரசியல்வாதி. ஐக்கிய ராஜ்யத்திற்கான இந்திய உயர்பேராளர் ஆணையராகவும் இந்திய நாடாளுமன்ற உறுப்பினராகவும் இந்தியா பாதுகாப்புத் துறை அமைச்சராகவும்  பணியாற்றியவர்.
பதவிகள்
பகுப்பு:இந்திய அரசியல்வாதிகள் பகுப்பு:1896 பிறப்புகள் பகுப்பு:1974 இறப்புகள் பகுப்பு:2ஆவது மக்களவை உறுப்பினர்கள் பகுப்பு:3வது மக்களவை உறுப்பினர்கள் பகுப்பு:4வது மக்களவை உறுப்பினர்கள் பகுப்பு:5வது மக்களவை உறுப்பினர்கள் பகுப்பு:இருபதாம் நூற்றாண்டு இந்திய அரசியல்வாதிகள் பகுப்பு:20 ஆம் நூற்றாண்டு இந்திய வழக்கறிஞர்கள்
இவானொவா மாகாணம்
இவானொவா மாகாணம் (Ivanovo Oblast, Ива́новская о́бласть, இவானோவ்ஸ்கயா ஓப்லஸ்த்) என்பது உருசியாவின் நடுவண் அலகும், ஒரு உருசிய மாகாணமும் ஆகும். இதன் மக்கள்தொகை 1,061,651 (2010 கணக்கெடுப்பு) இதன் நிருவாக மையம் இவானொவா நகரம் ஆகும். வோல்கா ஆறு இம்மாகாணத்தின் வடக்கு வழியாக செல்கிறது.
வரலாறு
இவானொவா தொழிற்துறை மாகாணம் 1929 அக்டோபர் 1 இல் அமைக்கப்பட்டது. 1936 மார்ச் 11 இல் இதன் ஒரு பகுதி இவானொவா மாகாணமாக்கப்பட்டது. மீதிப் பகுதி யாரோசிலாவ் மாகாணம் என அழைக்கப்பட்டது.
புவியியல்
இவானொவா மாகாணத்தின் எல்லைகளாக வடக்கே கொசுத்ரோமா மாகாணம், கிழக்கே நீசுனி நோவ்கோரத் மாகாணம், தெற்கே விளதீமிர் மாகாணம், மேற்கே யாரோசிலாவ் மாகாணம் ஆகியன உள்ளன.
மக்கள் வகைப்பாடு
2010 கணக்கெடுப்பிஉன் படி, இங்குள்ள மொத்த மக்கள்தொகை 1,061,651. இவர்களில் உருசியர்கள் - 95.6%, உக்ரைனியர் - 0.8%, தத்தார்கள் - 0.7%, ஆர்மீனியர்கள் - 0.4%, அசெரிகள் - 0.3%, ஏனையோர் - 2.2%.
மேற்கோள்கள்
பகுப்பு:உருசியாவின் மாகாணங்கள்
அரி குமார் நாயர்
அரி குமார் நாயர் (Hri Kumar Nair) , சிங்கப்பூர் நாட்டு அரசியல்வாதியும் வழக்குரைஞரும் ஆவார். இவர் சிங்கப்பூர் அரசின் நாடாளுமன்ற உறுப்பினரும் ஆவார். சிங்கப்பூர் தேசியப் பல்கலைக்கழகத்தில் சட்டம் பயின்றார். இவர் அரசியலில் நுழையும் முன் டிரீ & நேப்பியர் அமைப்பில் வழக்குரைஞராக இருந்தார். 2008-இல் மூத்த அலுவலராக நியமிக்கப்பட்டார். தற்போது அவ்வமைப்பில் இயக்குனராகவும் உள்ளார்.
வெளியிணைப்பு
பகுப்பு:வாழும் நபர்கள் பகுப்பு:1966 பிறப்புகள் பகுப்பு:சிங்கப்பூர் அரசியல்வாதிகள்
பார்ட் கிங்
பார்ட் கிங் (Bart King பிறப்பு: அக்டோபர் 19 1873, இறப்பு: அக்டோபர் 17 1965), இவர் ஐக்கிய அமெரிக்க அணியின் துடுப்பாட்டக்காரர். 65 முதல்தர துடுப்பாட்டப் போட்டிகளில் கலந்து கொண்டுள்ளார். இவர் 1893-1912பருவ ஆண்டில் முதல்தர துடுப்பாட்டப் போட்டிகளில் ஐக்கிய அமெரிக்க துடுப்பாட்ட அணியின் உறுப்பினராக பங்குகொண்டார். வலதுகை துடுப்பாட்டக்காரர், வேகப் பந்துவீச்சாளர்.
வெளி இணைப்பு
பகுப்பு:அமெரிக்கத் துடுப்பாட்டக்காரர்கள் பகுப்பு:1873 பிறப்புகள் பகுப்பு:1965 பிறப்புகள் பகுப்பு:1965 இறப்புகள்
ஐக்கிய அமெரிக்க ஆடவர் தேசிய காற்பந்து அணி
ஐக்கிய அமெரிக்க ஆடவர் தேசிய சங்கக் காற்பந்து அணி, பன்னாட்டு சங்கக் காற்பந்தாட்டங்களில் (சாக்கர்) அமெரிக்க ஐக்கிய நாடு சார்பாக விளையாடும் தேசிய அணியாகும். இதனை ஐக்கிய அமெரிக்க சங்கக் காற்பந்துக் கூட்டமைப்பு மேலாண்மை செய்கிறது. வட, மத்திய அமெரிக்க மற்றும் கரீபியன் கால்பந்துக் கூட்டமைப்புப் போட்டிகளில் பங்கேற்கிறது. பிஃபா உலகத் தரவரிசையில் 13வதாகவும், உலகக் காற்பந்து எலோத் தரவரிசையில் 12வதாகவும் விளங்குகிறது. கடைசி ஆறு உலகக்கோப்பை காற்பந்துகளில் பங்கேற்றுள்ள அமெரிக்கா 1994ஆம் ஆண்டு போட்டிகளை ஏற்று நடத்தியுள்ளது.
மேற்சான்றுகள்
பகுப்பு:தேசியக் கால்பந்து அணிகள் பகுப்பு:ஐக்கிய அமெரிக்காவில் விளையாட்டு
சுழல் கைத்துப்பாக்கி
thumb|கோல்ட் தனிச் செயல் இராணுவம் சுழல் கைத்துப்பாக்கி (revolver) என்பது திரும்பவும் சுடக்கூடிய கைத்துப்பாக்கி ஆகும். சுழல் கைத்துப்பாக்கி நீள் உருளையில் பல அறைகளைக் கொண்டுள்ளதுடன் குறைந்தது சுடுவதற்கு ஒரு குழாயையும் கொண்டுள்ளது. சுழல் கைத்துப்பாக்கியை சிறு கைத்துப்பாக்கியின் ஒரு உப அமைப்பாகக் கருதலாம். அல்லது கைத்துப்பாக்கியில் ஒன்றாகவோ, சிறு கைத்துப்பாக்கியிலிருந்து வேறுபட்டதாகவோ கருதலாம். "சுழல்" எனும் பதம் பொதுவாக கைத்துப்பாக்கியைக் குறிப்பதாயினும், பிற சுடுகலன்கள் சுழல் அறைகளைக் கொண்டு இருக்கலாம். எறிகுண்டு செலுத்திகள், வேட்டைத் துப்பாக்கிகள், மரைகுழல் துப்பாக்கிகள் ஆகியவற்றில் சிலவற்றிலும் சுழல் அறைகள் காணப்படுவதுண்டு.
வெளி இணைப்புகள்
பகுப்பு:கைத்துப்பாக்கிகள் பகுப்பு:சுடுகலன் இயக்கங்கள்
துவாக்குடி பிடாரிசெல்லாண்டியம்மன் கோயில்
துவாக்குடி பிடாரிசெல்லாண்டியம்மன் கோயில் தமிழ்நாட்டில் திருச்சிராப்பள்ளி மாவட்டம், துவாக்குடி என்னும் ஊரில் அமைந்துள்ள அம்மன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அறங்காவலர்களால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை நடக்கின்றது.
மேற்கோள்கள்
பகுப்பு:திருச்சிராப்பள்ளி மாவட்டத்திலுள்ள அம்மன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
செம்பியநல்லூர் ஊராட்சி
செம்பியநல்லூர் ஊராட்சி (Sembianallur Gram Panchayat), தமிழ்நாட்டின் திருப்பூர் மாவட்டத்தில் உள்ள அவினாசி வட்டாரத்தில் அமைந்துள்ளது. இந்த ஊராட்சி, அவிநாசி சட்டமன்றத் தொகுதிக்கும் நீலகிரி மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 4514 ஆகும். இவர்களில் பெண்கள் 2258 பேரும் ஆண்கள் 2256 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:திருப்பூர் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
ஜாக்குலின் கென்னடி ஒனாசிஸ்
ஜாக்குலின் லீ பூவியர் ஜாக்கி கென்னடி ஒனாசிஸ்  (Jacqueline Lee Bouvier "Jackie" Kennedy Onassis, சூலை 28, 1929 – மே 19, 1994), 1961 முதல் 1963இல்  அமெரிக்க குடியரசுத் தலைவர்  ஜான் எஃப். கென்னடி சுட்டுக் கொல்லப்படும் வரை அவரது மனைவியாகவும் அமெரிக்காவின் முதல் சீமாட்டியாகவும் இருந்தவர். பின்னாளில் இவர் கிரேக்க கப்பல்துறை பெருவணிகர் அரிசுடாட்டில் ஒனாசிசை திருமணம் புரிந்தார். தமது இறுதி நாட்களில் நூல் ஆசிரியராக சிறப்பாக பணியாற்றி வந்தார்.
இளமை வாழ்வு
இவரது இளமைக்காலம் நியூ யார்க் நகரத்திலும் இலாங் தீவில் கிழக்கு ஆம்ப்டனிலும் கழிந்தது. தமது இள வயதிலேயே சிறந்த குதிரையேற்ற வீராங்கனையாகத் திகழ்ந்தார். இது அவரது வாழ்நாள் முழுமையும் தொடர்ந்தது. சிறு வயதில் ஓவியம், படிப்பு மற்றும் கவிதைகள் எழுதுவதில் ஆர்வம் இருந்தது.
அவரது பெற்றோர்கள் 1940இல் ஜாக்குலினுக்கு 11 அகவை இருக்கும்போது மணமுறிவு பெற்றனர்; அன்னை ஜேனட் இசுடாண்டர்டு ஆயில் நிறுவனத்தின் வாரிசான ஹியூ டி. அச்சின்குளோசை 1942இல் மணம் புரிந்தார். இவர்களுக்கு ஜேனட் (1945-1985), ஜேம்சு (பி. 1947) என இருவர் பிறந்தனர். ஜாக்குலினும் தங்கை கரோலினும் தங்கள் அன்னையின் புதிய குடும்பத்தில் இணைந்தனர்.
மிகவும் தெரிந்தெடுத்த தனியார் பள்ளிகளில் தமது கல்வியைத் தொடர்ந்தார். 1949இல் ஒரு ஆண்டு பிரான்சுத் தலைநகர் பாரிசிலுள்ள புகழ்பெற்ற லா சோர்போனில் படித்துள்ளார். 1951இல் ஜார்ஜ் வாசிங்டன் பல்கலைக்கழகத்திலிருந்து பிரெஞ்சு இலக்கியத்தில் இளங்கலைப் பட்டம் பெற்றார். மேலும் கலை, வரலாறு மொழிகளில் ஈடுபாடுடையவராக இருந்தார்.
பட்டப் படிப்பிற்குப் பின்னர் வாசிங்டன் டைம்சு எரால்டு இதழுக்கு "புலனாய்வு-புகைப்படக் காரராக" பணியாற்றினார். இந்த பணி முகாந்தரமாக சூன் 1953இல் எலிசபெத் அரசியின் முடிசூட்டுவிழாவினை ஒட்டி இலண்டனுக்கு அனுப்பப்பட்டார்.
திருமணமும் குடும்பமும்
மே 1952இல் விருந்தொன்றில் அப்போது அமெரிக்க நாடாளுமன்ற தேர்தலில் முனைப்பாக இருந்த ஜான் எஃப். கென்னடியை முதன்முதலில் சந்தித்தார். நவம்பரில் தேர்தலில் வெற்றி கண்ட பின்னர் இருவருக்குமிடையேயான நட்பு காதலாக மலர்ந்தது. இருவரின் திருமணம் செப்டம்பர் 12,1953இல் றோட் தீவில் நியூபோர்ட்டிலுள்ள புனித மேரி தேவாலயத்தில் நடந்தது. திருமணச் சடங்கிற்கு 800 விருந்தினர்களும் பின்னர் ஜாக்குலினின் குடும்ப பண்ணையில் நடந்த திருமண வரவேற்புக்கு 1000 விருந்தினர்களும் அழைக்கப்பட்ட இந்நிகழ்வு அக்காலத்தில் முதன்மையான சமூக நிகழ்வாக இருந்தது.
இவ்வளவு வெளிச்சத்திற்கிடையில் இருவரும் பல தனிப்பட்ட துன்பங்களுக்கு ஆளாயினர். கென்னடிக்கு ஏற்பட்டன கடிய முதுகுப் பிடிப்பு சிக்கல்கள் பொதுமக்களுக்கு அறிவிக்கப்படவில்லை. போர்க் காயங்களால் ஏற்பட்ட தொடர்ந்த தாங்கவியலா முதுகு வலிக்கும் அடிசன் நோய்க்கும் அவர் ஆளானார். 1954இன் இலையுதிர் காலத்திலும் குளிர் காலத்திலும் இரு சிக்கலான தண்டுவட அறுவை சிகிச்சைகளை மேற்கொண்டார். 1955இல் ஜாக்குலினுக்கு கருச்சிதைவு ஏற்பட்டது; 1956இல் பிறந்த பெண் மகவு இறந்து பிறந்தது.
இறுதியில் இருவருக்கும் 1957இல் கரோலின் பிறந்தார். பின்னர் 1960இல் பிறந்த மகனுக்கு ஜான் எஃப். கென்னடி இளையவர் எனப் பெயரிட்டனர். ஆகத்து 1963இல் பிறந்த இரண்டாவது மகன் பாற்றிக் பிறந்த இருநாட்களிலேயே உயிரிழந்தார்.
முதல் சீமாட்டி
சனவரி 20, 1961இல் ஜான் கென்னடி ஐக்கிய அமெரிக்காவின் 35வது குடியரசுத் தலைவராகப் பொறுப்பேற்றக் கொண்டபோது 31 அகவை நிரம்பிய ஜாக்குலின் அமெரிக்க வரலாற்றிலேயே மிக இளைய அகவையில் முதல் சீமாட்டியானார். இளமையான, கவர்ச்சியான, பண்பட்ட முதல் சீமாட்டியாக உள்நாட்டிலும் வெளிநாடுகளிலும் மிகவும் பரவலாக அறியப்பட்டார். பொதுமக்கள் அவரை "ஜாக்கி" என அழைக்கலாயினர்.
புதிய இல்லத்தில் நுழைந்தவுடனேயே வெள்ளை மாளிகையை சீர்படுத்த முனைந்தார். நுண்கலை குழுவொன்றை அமைத்தார். வரலாற்றுச் சிறப்பு மிக்க அமெரிக்க தளபாடம், ஓவியங்கள் மற்றும் கலைச் செல்வங்களை கொணர்ந்து வெள்ளை மாளிகையின் பெருமையை மீட்டார். இந்த மீளமைப்புப் பணிகளுக்கு நிதி பெற்றிட வெள்ளை மாளிகையின் வரலாறு குறித்த நூலை வெளியிடச் செய்தார். மேலும் நிதி திரட்டும் முயற்சியில் தொலைக்காட்சிகளில் புகழ்பெற்ற வெள்ளை மாளிகை சுற்றுலாக்களை பெப்ரவரி 14, 1962இல் துவக்கினார். வெள்ளை மாளிகையின் கிழக்கு பூங்காவை மீள் வடிவமைத்தார்; இது தற்போது ஜாக்குலினின் பெயரில் வழங்குகிறது. லாஃபயத் சதுக்கத்தில் உள்ள பல வரலாற்றுக் கட்டிடங்களை  இடிப்பதிலிருந்து காப்பாற்றினார்.
குடியரசுத் தலைவரின் வெளிநாட்டு பயணங்களில் கலந்து கொண்டு கனடா, ஐரோப்பா, நடு மற்றும் தென் அமெரிக்காக்களுக்கு சென்றுள்ளார். சென்றவிடங்களில் எல்லாம் அவரது கலை, மொழி மற்றும் வரலாற்று அறிவு பயனுள்ளதாக அமைந்தது. மார்ச் 1962இல் அவர் தமது தங்கை லீ ராட்சிவில்லுடன் சென்ற இந்தியா, பாக்கித்தான் நல்லெண்ணப் பயணம்  மிகவும் வெற்றிகரமாக அமைந்தது.
நவம்பர் 22, 1963இல் டெக்சசின் டாலசிற்கு தேர்தல் பயணம் மேற்கொண்ட கென்னடியுடன் திறந்த மகிழுந்தில் அவருடன் பொதுமக்களை சந்திக்க சென்றார். அப்போது குறிசுடுனர் ஒருவரால் கென்னடி சுடப்பட்டபோது மிகுந்த வீரத்துடனும் மனத்தெளிவுடனும் நடந்து கொண்டார். கென்னடியின் மரணத்திற்கு பின்பும் அவரது நடத்தை பன்னாட்டளவிலும் வியக்கப்பட்டது.
பின்னாள் வாழ்க்கை
வெள்ளைமாளிகையிலிருந்து வெளியேறிய பின்னர் சிலநாட்கள் ஜாக்குலின் வாசிங்டன் டி.சியிலுள்ள ஜார்ஜ்டவுனில் வாழ்ந்து வந்தார். பின்னர் 1964இன் பிற்பகுதியில் தமது ஊரான நியூயார்க் நகரத்திற்கு குழந்தைகளுடன் இடம் பெயர்ந்தார். தமது இறந்த கணவரின் நினைவுக் கூட்டங்களுக்கு சென்றும் பாஸ்டன் நகரில் அமைக்கப்பட்டு வந்த ஜான் எஃப், கென்னடி நூலகத் திட்டத்தை மேற்பார்வையிட்டும் வாழ்ந்து வந்தார். அலுவல்முறை போன்ற பயணங்களை இங்கிலாந்து, அயர்லாந்து, கம்போடியா நாடுகளுக்கு மேற்கொண்டார்.
தன்மீது மக்கள் வைத்திருந்த படிமத்திற்கு மாறாக, தம்மை விட 23 அகவைகள் மூத்த, கிரேக்க கடல்வழி பெருவணிகர் அரிசுடாட்டில் ஒனாசிசை அக்டோபர் 20, 1968 அன்று மறுமணம் புரிந்தார். இவரது இரண்டாவது திருமண வாழ்வு மகிழ்ச்சியானதாக அமையவில்லை. மணமுறிவு பெறாவிடினும் பிரிந்தே வாழ்ந்தனர். 1975இல் அரிசுடாட்டிலின் மறைவிற்குப் பிறகு மீண்டும் நியூயார்க் நகருக்கே நிரும்பிய ஜாக்குலின் நூலாசிரியராக பணி புரிந்தார். தமது கடைசி இரு பத்தாண்டுகளாக இந்தப் பணியில் இருந்தார். முதலில் வைக்கிங் அச்சக நிறுவனத்திலும் பின்னர் டபுள்டே நிறுவனத்திலும் பணி புரிந்தார். நியார்க் நகரத்தின் கிராண்ட் சென்ட்ரல் முனையத்தினை வரலாற்றுச் சிறப்புடன் அப்படியே வைத்திருக்க முனைப்பாக செயலாற்றினார். தமது கடைசி காலங்களை தமது குடும்பத்துடனும் நீண்டநாள் நண்பர் மாரிசு டெம்பிள்சுமேனுடனும் அமைதியாக கழித்தார்.
தமது 64வது அகவையில் நிணநீர்த்தொகுதியில் புற்றுநோய் காரணமாக நியூயார்க் நகரத்தில் உயிரிழந்தார். வர்ஜீனியாவில் உள்ள ஆர்லிங்டன் தேசிய கல்லறைத் தோட்டத்தில் அவரது கணவர் கென்னடி,அவர்களது பிறந்திறந்த மகள் மற்றும் மகனின் கல்லறைகளை அடுத்து புதைக்கப்பட்டார்.
வெளி இணைப்புகள்
பகுப்பு:ஐக்கிய அமெரிக்காவின் முதல் சீமாட்டிகள் பகுப்பு:ஐக்கிய அமெரிக்க மக்கள் பகுப்பு:1929 பிறப்புகள் பகுப்பு:1994 இறப்புகள் பகுப்பு:ஆங்கில அமெரிக்கர்கள் பகுப்பு:இருபதாம் நூற்றாண்டு அமெரிக்க எழுத்தாளர்கள் பகுப்பு:ஐக்கிய அமெரிக்க உரோமன் கத்தோலிக்கர்கள்
ச. வையாபுரிப் பிள்ளை
'''ச. வையாபுரிப் பிள்ளை' (எஸ். வையாபுரிப் பிள்ளை'', 12 அக்டோபர் 1891 – 17 பெப்ரவரி 1956) இருபதாம் நூற்றாண்டின் முதன்மை தமிழ் ஆராய்ச்சியாளர்களில் ஒருவர். தமிழ் நூற்பதிப்புத் துறையில் சிறந்த பதிப்பாசிரியராக விளங்கியவர். தமிழில் சிறந்த புலமை உள்ளவர்; ஆய்வுக் கட்டுரையாளர், திறனாய்வாளர், கால மொழி ஆராய்ச்சியாளர், மொழி பெயர்ப்பாளர், சொற்பொழிவாளர், கதை,கவிதைகள் புனையும் திறம் படைத்தவர் எனப் பல்முகப் பரிமாணங்களைக் கொண்டவர். சென்னைப் பல்கலைக்கழகம் வெளியிட்ட பேரகராதியின் ஆக்கக் குழுத் தலைவராகச் செயற்பட்டவர்.
வாழ்க்கைச் சுருக்கம்
வையாபுரிப்பிள்ளை, நெல்லை மாவட்டத்தில் உள்ள சிக்க நரசய்யன் கிராமம் என்ற ஊரில் 1891-ஆம் ஆண்டு அக்டோபர் 12-ஆம் தேதி சரவணப்பெருமாள் - பாப்பம்மாள் தம்பதிக்குப் பிறந்தார். இவர் பாளையங்கோட்டை புனித சவேரியர் பள்ளியிலும், திருநெல்வேலி ம.தி.தா. இந்துக் கல்லூரியிலும் பிறகு சென்னை கிறிஸ்துவக் கல்லூரியிலும் படித்துப் பட்டம் பெற்றார். அந்த ஆண்டு சென்னை மாகாணத்திலேயே தமிழில் மிக அதிக மதிப்பெண்கள் பெற்று "சேதுபதி தங்க மெடல் (பதக்கம்)" பெற்ற பெருமைக்குரியவர் ஆனார்.
வழக்குரைஞராகப் பணி
தமிழில் ஆர்வம் அதிகமிருந்தும் வையாபுரிப் பிள்ளை திருவனந்தபுரம் சட்டக் கல்லூரியில் சேர்ந்து படித்து வழக்குரைஞரானது மட்டுமல்லாமல், ஏழு ஆண்டுகள் வழக்குரைஞராகவும் பணிபுரிந்தார். பிறகு மூன்று ஆண்டுகள் திருநெல்வேலியிலும் வழக்குரைஞராகப் பணியாற்றினார். வையாபுரிப் பிள்ளையின் நெல்லை வாழ்க்கையில் அவருக்கு நெருங்கிய நண்பர்களாக, "இரசிகமணி" டி. கே. சிதம்பரநாத முதலியார், நீலகண்ட சாஸ்திரியார், பேராசிரியர் சாரநாதன், பெ. அப்புசாமி போன்றோர் இருந்திருக்கிறார்கள்.
தமிழாய்வு
வழக்குரைஞராகப் பணியாற்றி வந்த காலத்தில், வையாபுரிப் பிள்ளை எழுதி, வெளிவந்த பல கட்டுரைகளும் இலக்கிய ஆய்வுகளும் அவரை அறிஞர்கள் மத்தியில் பேசப்பட வைத்தன. உ.வே.சாமிநாதய்யருக்குப் பிறகு பழந்தமிழ் இலக்கியங்களைத் தொகுத்து, ஆய்வு செய்து வெளியிட்ட பெருமை எஸ். வையாபுரிப் பிள்ளையைத் தான் சாரும். ஓலைச் சுவடிகளைப் பதிப்பித்ததுடன் நிற்காமல் அந்த இலக்கியங்களுக்குக் கால நிர்ணயம் செய்ததிலும் வையாபுரிப் பிள்ளைக்குப் பெரும் பங்கு உண்டு.
வையாபுரிப்பிள்ளை 1926 ஆம் ஆண்டு சென்னைப் பல்கலைக்கழகம் உருவாக்கி வந்த தமிழ் அகராதியின் (ஏழு தொகுதிகள்) பதிப்பாசிரியர் பொறுப்பேற்றார். 1936 ஆம் ஆண்டு முதல் சென்னைப் பல்கலைக்கழகத் தமிழ் ஆராய்ச்சித்துறைத் தலைவராக விளங்கினார். 1946 வரை அப்பணியில் சிறப்பாகச் செயல்பட்டு, பல ஆராய்ச்சியாளர்களை உருவாக்கினார்.
வையாபுரிப் பிள்ளை திருவிதாங்கூர் பல்கலைக்கழகத் தமிழ்த் துறைத் தலைவராக இருந்த காலத்தைப் பொற்காலம் என்று கூறுவார்கள். சுமார் நான்கு ஆண்டுகள் அப்பதவியில் வையாபுரிப் பிள்ளை இருந்த காலகட்டத்தில்தான் மலையாள மொழி லெக்சிகன் (சொற்களஞ்சியம்) பதிப்பிக்கப்பட்டது. அதன் உறுப்பினாரகவும் பணியாற்றிய பெருமை வையாபுரிப் பிள்ளைக்கு உண்டு. இந்தக் காலகட்டத்தில் தான், பின்னாளில் தஞ்சைத் தமிழ்ப் பல்கலைக்கழகத்தில் முதல் துணைவேந்தராக விளங்கிய வ. ஐ. சுப்பிரமணியம், ஆய்வு மாணவராக வையாபுரிப் பிள்ளையிடம் பணியாற்றி அவரது வாரிசு என்ற பெயரையும் பெற்றார்.
மகாகவி சுப்பிரமணிய பாரதி மற்றும், வ. உ. சிதம்பரம்பிள்ளை ஆகிய இருவரிடமும் வையாபுரிப் பிள்ளைக்கு நெருங்கிய அறிமுகம் இருந்தது. தனது சிறைவாசத்துக்குப் பிறகு, அரசியல் வாழ்வில் வெறுப்புற்றிருந்த வ. உ. சி., ஏட்டிலிருந்த இளம்பூரணரின் தொல்காப்பிய உரையைப் பதிப்பிக்கும் நோக்கத்தோடு படியெடுத்தார். அதனை எஸ்.வையாபுரிப் பிள்ளையிடம் காட்டி செப்பம் செய்தார். வையாபுரிப் பிள்ளையையும் அதன் பதிப்பாசிரியராகத் தன்னுடன் இருக்குமாறு கேட்டதையும், ஆனால் இவரோ நீங்களே பதிப்பாசிரியராக இருந்தால் போதும் என்று மறுத்து விட்டதாகவும் அந்த உரைப் பதிப்பின் முன்னுரையில் வ.உ.சி நன்றியுடன் குறிப்பிட்டிருக்கிறார்.
நாற்பதுக்கும் அதிகமான நூல்களையும் நூற்றுக்கணக்கான ஆய்வுகளையும் கட்டுரைகளையும் எழுதிக் குவித்தவர் அவர். மனோன்மணியம் உரையுடன் தொடங்கி 1955 இல் நாலாயிர திவ்யப் பிரபந்தத்தை உரையுடன் பதிப்பித்தது வரை தமிழுக்குப் பெரும் தொண்டு ஆற்றினார். கம்பராமாயணத்துக்கு உரை எழுதிப் பதிப்பிக்க வேண்டும் என்கிற அவரது அவா மட்டும் நிறைவேறாமலே போய்விட்டது.
விமரிசனங்கள்
தேவநேயப் பாவாணர் போன்றவர்கள், வையாபுரிப் பிள்ளை தமிழ் இலக்கியங்களின் காலத்தை சரியாக கணிக்கவில்லை என்றும், கிறிஸ்துவுக்கு முற்பட்ட தமிழ் இலக்கியத்தைப் பிற்பட்ட காலத்தது என்று கூறுவதாகவும் கண்டித்தனர். தமிழின் பழம் பெருமைக்கு எதிரானவர் என்று அவரை திராவிடக் கட்சிகள் கடுமையாக விமர்சித்திருந்தன.
மறைவு
வையாபுரிப் பிள்ளை 1956ஆம் ஆண்டு பிப்ரவரி 17ஆம் தேதி தனது 65வது வயதில் இயற்கை எய்தினார்.
வெளி இணைப்புகள்
பகுப்பு:தமிழ்நாட்டுத் தமிழறிஞர்கள் பகுப்பு:தமிழ்ப் பதிப்பாளர்கள் பகுப்பு:தமிழக எழுத்தாளர்கள் பகுப்பு:1956 இறப்புகள் பகுப்பு:1891 பிறப்புகள் பகுப்பு:நாட்டுடைமை நூல்களின் ஆசிரியர்கள் பகுப்பு:தமிழ் அகராதியியல் ஆய்வாளர்கள் பகுப்பு:தமிழ் சுவடி ஆய்வாளர்கள், சேகரிப்பாளர்கள், பதிப்பாளர்கள் பகுப்பு:திருநெல்வேலி மாவட்ட எழுத்தாளர்கள்
வஞ்சினிப்பட்டி ஊராட்சி
வஞ்சினிப்பட்டி ஊராட்சி (Vanjinipatti Gram Panchayat), தமிழ்நாட்டின் சிவகங்கை மாவட்டத்தில் உள்ள திருப்பத்தூர் வட்டாரத்தில் அமைந்துள்ளது. இந்த ஊராட்சி, திருப்பத்தூர் சட்டமன்றத் தொகுதிக்கும் சிவகங்கை மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1060 ஆகும். இவர்களில் பெண்கள் 546 பேரும் ஆண்கள் 514 பேரும் உள்ளனர்.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:சிவகங்கை மாவட்ட ஊராட்சிகள் பகுப்பு:த. இ. க. ஊராட்சித் திட்டம்
ஜார்ஜ் கேலி
சர் ஜார்ஜ் கேலி (Sir George Cayley, திசம்பர் 27, 1773 - திசம்பர் 15, 1857) என்பவர் ஆங்கிலப் பொறியாளரும், வானூர்தியியலின் வரலாற்றில் மிக முக்கியமான நபரும் ஆவார். பலரது கூற்றுப்படி, இவரே முதன்முதல் பறத்தல் தொடர்பான கருத்தாக்கங்களில் நிபுணத்துவம் பெற்ற அறிவியலாளர். மேலும், இவரே முதன்முதலில் பறத்தலுக்கான அடிப்படைத் தத்தவங்களையும் பறத்தலில் உருவாகும் விசைகளையும் ஆராய்ந்தவர். 1799-இல் நிலை-இறக்கை பொருத்தப்பட்ட வானூர்தி வடிவமைப்பை செய்தார்; அது, ஏற்றம், உந்துகை, மற்றும் கட்டுப்பாடு ஆகியவற்றுக்கென தனித்தனி அமைப்புகளைக் கொண்டிருந்தது. இவர் வானூர்திப் பொறியியலில் மிகப்பெரும் நிபுணராவார், இவர் காற்றியக்கவியலின் தந்தை என அழைக்கப்படுகிறார். இவரே மனிதரை ஏற்றிச் செல்லக்கூடிய மிதவை வானூர்தியை வெற்றிகரமாக செயல்படவைத்தவர். ஒரு பறக்கும் வாகனத்தின் மீது செயல்படும் விசைகளான ஏற்றம், இழுவை, உந்துவிசை, மற்றும் எடை ஆகியவற்றைக் கண்டுணர்ந்தவராவார்.
வெளியிணைப்புகள்
பகுப்பு:காற்றியக்கவியல் பகுப்பு:1773 பிறப்புகள் பகுப்பு:1857 இறப்புகள் பகுப்பு:பிரித்தானியக் கண்டுபிடிப்பாளர்கள் பகுப்பு:ஆங்கிலேய அறிவியலாளர்கள் பகுப்பு:வானூர்தியியல் முன்னோடிகள் பகுப்பு:ஆங்கிலேயக் கண்டுபிடிப்பாளர்கள்
இந்திய ஆங்கில எழுத்தாளர், பதிப்பாசிரியர் மற்றும் விமர்சகர் மன்றம்
இந்திய ஆங்கில எழுத்தாளர், பதிப்பாசிரியர் மற்றும் விமர்சகர் மன்றம் (Guild of Indian English Writers Editors and Critics) என்பது இந்திய ஆங்கில eழுத்தாளர்களின் இலக்கிய மன்றமாகும். இது 24 செப்டம்பர் 2010இல் இந்தியாவின் கேரளாவின் தொடுபுழாவில் நிறுவப்பட்டது. அக்டோபர் 13,2010இல் பதிவு செய்யப்பட்டது. இதன் தலைமை அலுவலகம் கேரள மாநிலம் தொடுபுழாவில் உள்ள செயலாளர் டாக்டர் கே.வி. டொமினிக் இல்லத்தில் செயல்படுகிறது. இதன் இலக்கிய விழாக்களில் ஸ்ரீ ஜெயந்த மஹாபத்ரா மற்றும் ஸ்ரீ அசோகமித்திரன் மற்றும் நீதிபதி ஸ்ரீ வி ஆர் கிருஷ்ணய்யர் ஆகியோர் கௌரவிக்கப்பட்டனர்.
நோக்கம்
இது ஓர் இலாப நோக்கற்ற நிறுவனமாகும், இது உறுப்பினர்களின் படைப்பு மற்றும் விமர்சனங்கள்,நூல்கள் மற்றும் பத்திரிகைகளைத் திருத்தி வெளியிடுவதன் மூலம் ஆங்கிலத்தில் இந்திய இலக்கியத்தை மேம்படுத்துவதை நோக்கமாகக் கொண்டுள்ளது.
சான்றுகள்
பகுப்பு:துப்புரவு முடிந்த புதுக்கோட்டை மாவட்ட ஆசிரியர்கள் தொடங்கிய கட்டுரைகள் பகுப்பு:இந்திய ஆங்கில எழுத்தாளர்கள்
ஈரான் அசிமான் எர்லைன்சு விமானம் 3704
ஈரான் அசிமான் எயர்லைன்சு விமானம் 3704 (Iran Aseman Airlines Flight 3704 (EP3704/IRC3704) இது, ஈரான் தலைநகர் தெகுரான் வானூர்தி நிலையத்திலிருந்து, யசூஜ் (Yasuj) மாநகருக்கு சென்ற, ஈரானின் உள்ளூர் பயணிகள் வானூர்தியாகும். ‘ஈரான் அசிமான் எயர்லைன்சு’ நிறுவனம் இயக்கிய இவ்வானூர்தி 2018, பிப்ரவரி 18 அன்று, ஏ டி ஆர் 72 - 200 (ATR 72-200) எனப்படும் இந்த வானூர்தி, இசுபான் மாகாணத்தில்லுள்ள (Isfahan Province) செமிரோம் (Semirom) அருகே சக்ரோசு மலைத்தொடரின் மிக உயர்ந்த பகுதியான தேனா (Dena) மலைமுகட்டில் மோதி விபத்துக்குள்ளானதில் 59 பயணிகள் மற்றும் 6 பணியாளர்கள் உட்பட 65 பேர்கள் (அனைவரும்) கொல்லப்பட்டனர்.
வானூர்தி
சம்பவத்தில் சம்பந்தப்பட்ட இவ்வானூர்தி, ஏ ஆர் டி 72 - 212, எம் எஸ் என் 391 வகையை சார்ந்ததும், இ பி - ஏ டி எஸ் பதிவு பெற்றதுமான (ATR 72-212, MSN 391, registration EP-ATS) இது, 1993 இல் ‘ஈரான் அஸ்மான் ஏர்லைன்சுக்கு’ வழங்கப்பட்டது. 24 ஆண்டுகள் சேவையாற்றிய இந்த வானூர்தி, இதுவரை எவ்வித அசம்பாவிதமும் நிகழ்ந்ததாக பதிவுகள் இல்லையென்பது குறிப்பிடத்தக்கது.
விபத்து
இந்த வானூர்தி உள்ளூர் பயணச் சேவைக்காக, தெகுரானிலிருந்து, ஈரானின் யசூஜ் வானூர்தி நிலையத்திற்கு, ‘மெகராபத் சர்வதேச விமான நிலையம்’ (Mehrabad International Airport), இயக்கி வந்தது. ஒருங்கிணைந்த சர்வதேச நேரப்படி (UTC) சுமார் 4:30 மணிக்கு தெகுரானிலிருந்து புறப்பட்ட ஒரு மணி நேரம் கழித்து தேனா மலையில் மோதியதாக கூறப்படுகிறது.
சான்றுகள்
பகுப்பு:வானூர்தி நிகழ்வுகள் பகுப்பு:விமான விபத்துகள் பகுப்பு:2018 நிகழ்வுகள் பகுப்பு:ஈரான்
ராசிபாளையம் ஊராட்சி
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:நாமக்கல் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
குறு ஆர்.என்.ஏ
thumb|right|குறு ஆர்.என்.ஏ குறு ஆர்.என்.ஏ (Micro RNA) என்பது புரதமாக மொழிபெயர்க்கப்பட (en:Translation (Biology)) முடியாத, ஆனால் தொழிற்படும் தன்மை கொண்ட ஒரு சிறிய (கிட்டத்தட்ட 21-22 நியூக்கிளியோட்டைடுகள் கொண்ட) ஆர்.என்.ஏ இழையாகும். இவைகள் மரபணு வெளிப்படுதலின் (gene expression) அளவுகளை கட்டுபடுத்துவதற்கு முக்கிய பங்காற்றுகிறது. இவை வளர்சிதை மாற்றங்கள் (developmental regulation), புற்றுநோய், இதய, மூளை தொடர்பான வளர்ச்சிகளில் ஈடுபடுவது கண்டுபிடிக்கபட்டுள்ளதால், இதை பற்றிய மிகையான ஆய்வுகள் தற்பொழுது நடைபெறுகின்றன.
உற்பத்தி மற்றும் முதிர்வாக்கம் (Formation and Processing)
thumb|300px|குறு ஆர்.என்.ஏ உற்பத்தி மற்றும் அதனின் செயலாக்கத்தை விளக்கும் படம். முதலில் குறு ஆர்.என்.ஏ க்கள் முந்திய ஆர்.என்.ஏ. வில் (precursor RNA) மரபணுக் குறியீட்டுப் பகுதிகள் சாரா பகுதிகளில், அதாவது உள்ளன்களிலிருந்து (introns) இருந்து பிரிக்கப்பட்டு உயிரணுவின் கரு வுக்கு வெளியில் மாற்றப்படும். பின் இவைகள் டைசர் (daicer) என்னும் நொதியால் 21-22 நியூக்கிளியோட்டௌடுக்களாகப் பிரிக்கப்பட்டு சில புரதங்களோடு இணையும். இக்கலவைக்கு ஆர்.என்.ஏ வால் தூண்டப்பட்ட ஒடுக்கும் கலவை (RNA induced silencing complex) எனப்பெயர். பின் இவைகள் செய்திகாவும் ஆர்.என்.ஏ. (mRNA) யில் பிணைக்கப்பட்டு புரத உற்பத்தியை அல்லது செய்திகாவும் ஆர்.என்.ஏ க்களை முழுவதும் அழிப்பதனால், புரதவுருவாக்கத்தைக் கட்டுப்படுத்தும்.
இவைகள் பொதுவாக டி.என்.ஏ யின் உள்ளன்கள் அல்லது மரபணுக் குறியீடற்ற பகுதிகளில் (non-coding region or introns) இருந்து ஆர்.என்.ஏ யாக உருவாக்கம் செய்யப்படுகிறது. மரபு ஈரிழையில் (டி.என்.ஏ) இருந்து ரைபோ கரு அமிலம் உருவாகும் ஆர்.என்.ஏ. படியெடுப்பின்போது, உருவாகும் செய்திகாவும் ஆர்.என்.ஏ யில் புரத உருவாக்கத்திற்கான தகவல்களற்ற உள்ளன்கள் நிறைந்து காணப்படும். அவ்வாறான ஆர்.என்.ஏ க்கள், "முந்திய ஆர்.என்.ஏ" (precursor RNA) அல்லது முதிர்வற்ற ரைபோ கரு அமிலம் (non-matured RNA) என அழைக்கப்படும். இந்த முதிர்வற்ற ரைபோ கரு அமிலத்தில் நெகிழ்வு தன்மை மிகுந்து இருப்பதால், சிலசமயம் ஊசி-வளைவுகள் (stem-loop) உருவாவதோடு, தனக்குள்ளே இணைவுகளை ஏற்படுத்தி ஈரிழையான அமைப்புகளை உருவாக்குகின்றன. இவ் ஈரிழை அமைப்புகளை இட்ரோச (Drosha) என்ற நொதி வெட்டி 70 நியூக்கிளியோட்டைடுக்கள் அளவுள்ள முந்திய குறு ஆர்.என்.எ யை (pre-miRNA or pre microRNA) உருவாக்குகிறது. இவைகள் உட்கருவில் இருந்து குழியவுருவுக்குக் கடத்தப்பட்டு, பின்னர் 21-22 நியூக்கிளியோட்டைடுக்கள் அளவுள்ள குறு ஆர்.என்.எ வாக முதிர்வாக்கம் செய்யப்படுகிறது. இதற்கு டைசர், எக்ஸ்போர்டின் (Dicer, Exportin) போன்ற நொதியும், காரணியும் செயலாற்றுகிறது. குறு ஆர்.என்.ஏ பல புரதங்களோடு சேர்க்கப்பட்டு (Argonate and Fragmentation retardation protein) ரைபோ கரு அமிலத்தால் தூண்டிய ஒடுக்கும் கலவையாக (RISC, RNA-induced silencing complex) மாற்றப்பட்டு, மரபணு அளவைக் (gene expression) கட்டுப்படுத்தும் தொழிலைப் புரிகின்றன.
செயலாக்கம் (Mechanisms)
குறு ஆர்.என்.எ தாவரங்களிலும், விலங்குகளிலும் இரு வேறுபட்ட வகையான செயலாக்கத்தின் படி மரபணு வெளிப்படுத்தல் அளவைக் குறைக்கின்றன. சில வேளைகளில் விலங்குகளில், இரு வகையான முறைகளாலும் மரபணு வெளிப்படுத்தல் அளவை குறைப்பதற்குச் சில ஆதாரங்கள் உள்ளன. என்றாலும், அவைகள் ஒரு சிலவே உள்ளது.
தாவரங்களில் குறு ஆர்.என்.ஏ, தனக்கு உரிய இலக்கு செய்திகாவும் ஆர்.என்.ஏ க்களில் (target mRNA) மிக நேர்த்தியான (perfect complementarity) பிணைப்புகளைக் கொண்டுள்ளதால், முழுமையான மரபணு வெளிப்படுத்தலை கட்டுக்குள் கொண்டுவருகின்றன. சுருக்கமாக சொல்வதென்றால் ஒரு முழுமையான அழிவு ஆர்.என்.ஏ அளவில் முடிக்கப்படும் (post-transcription level).
விலங்குகளில் குறு ஆர்.என்.ஏ, தனக்கு உரிய இலக்கு செய்திகாவும் ஆர்.என்.ஏ க்களில் (target mRNA at 3' UTR) மிகக் குறைவான (imperfect complementarity) பிணைப்புகளைக் கொண்டுள்ளதால், இவைகள் குறிப்பிட்ட மொழிபெயர்ப்புச் (en:Translation (Biology)) செயற்பாட்டைக் கட்டுப்படுத்துவதன் மூலம் புரத உற்பத்தியைத் தடுக்குகின்றன (blocking the protein translation). இவ்வழியாக குறு ஆர்.என்.ஏ அளவுகளில் (ஏற்றமோ அல்லது இறக்கமோ) சிறிய அளவுகளில் மாற்றம் ஏற்பட்டாலும், ஒரு மரபணு வெளிப்படுத்தல் அளவுகளில் ஏற்படும் மாற்றங்களினால் இடர்வுகள் ஏற்படுகின்றன.
காணும் முறைகள்
நார்தர்ன் படிவு- Northern blot
மாற்றப்பட்ட அளவு காண்- பி.சி.ஆர் - (modified qRT-PCR)
குறு ஆர்.என்.ஏ குறு வரிசை- miRNA micro array
வெளி இணைப்புகள்
http://microrna.sanger.ac.uk/sequences/ http://mami.med.harvard.edu/
பகுப்பு:உயிரித் தொழில்நுட்பம் பகுப்பு:மூலக்கூற்று உயிரியல்
பரனூர் ஊராட்சி
பரனூர் ஊராட்சி (Paranur Gram Panchayat), தமிழ்நாட்டின் விழுப்புரம் மாவட்டத்தில் உள்ள முகையூர் வட்டாரத்தில் அமைந்துள்ளது. இந்த ஊராட்சி, திருக்கோயிலூர் சட்டமன்றத் தொகுதிக்கும் விழுப்புரம் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 2784 ஆகும். இவர்களில் பெண்கள் 1363 பேரும் ஆண்கள் 1421 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
மேற்கோள்கள்
பகுப்பு:விழுப்புரம் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
ஐக்கிய நாடுகள் பண்பாட்டு மரபு ஆண்டு
2002 ஆம் ஆண்டை அனைத்துலகப் பண்பாட்டு மரபு ஆண்டு என ஐக்கிய நாடுகள் அவை அறிவித்தது. 2001 நவம்பர் 21 ஆம் தேதி நடைபெற்ற ஐக்கிய நாடுகள் பொதுச் சபைக் கூட்டத்தில் இதற்கான தீர்மானம் (56/8) நிறைவேற்றப்பட்டது. இக் கடைப்பிடிப்பில் முதன்மை நிறுவனமாகச் செயல்படும்படி யுனெசுக்கோவை அத் தீர்மானம் கேட்டுக்கொண்டது. "இணக்கத்துக்கும் வளர்ச்சிக்கும் முன்னுரிமை" என்பதே இந்த ஆண்டின் கருப்பொருள்.
பின்னணி
ஆப்கானிசுத்தானில் இருந்த மிகவும் பெரியவையும், தொல்லியல் முக்கியத்துவம் கொண்டவையுமான பாமியன் புத்தர் சிலைகளை அந்நாட்டின் அப்போதைய அரசு அழித்ததைத் தொடர்ந்து, 2001 ஆம் ஆண்டு அக்டோபரில், யுனெசுக்கோ பொது மாநாட்டில் இது தொடர்பான தீர்மானம் ஒன்று நிறைவேற்றப்பட்டது. இதைத் தொடர்ந்தே ஐக்கிய நாடுகள் பொதுச் சபையின் தீர்மானம் நிறைவேற்றப்பட்டது.
ஆப்கானிசுத்தானில் இடம்பெற்ற நிகழ்வு உலக அபிப்பிராயத்தை ஆழமாக உலுக்கிவிட்டதுடன், இது ஒரு பண்பாட்டுக்கு எதிரான குற்றத்தின் சின்னமாகவும் கருதப்பட்டது. எனினும், ஆப்கானிசுத்தானில் மட்டுமன்றி பண்பாட்டுக்கு எதிரான குற்றங்கள் பல அண்மைக் காலத்தில் நிகழ்ந்துள்ளன. 1998 -1999 காலப்பகுதியில் கொசோவோவில் இடம்பெற்ற இன அழிப்பு நடவடிக்கைகளின் போது பல இசுலாமிய மரபுச் சின்னங்கள் அழிக்கப்பட்டன. இது போலவே, 1991-1999 காலப் பகுதியில் முன்னாள் யூகோசுலாவியப் பகுதியில் இடம்பெற்ற சண்டைகளின் போது பண்பாட்டுச் சின்னங்கள் வேண்டுமென்றே இலக்கு வைத்து அழிக்கப்பட்டன.
இவ்வாறு பண்பாட்டு மரபுச் சின்னங்கள், போர்களின்போது இராணுவ இலக்குகளாகவும்; அரசியல், இன, மத முரண்பாடுகளின்போது தாக்குதலுக்கு உள்ளாவனவாகவும் இருக்கின்றன. ஆனால், போர் முடிந்து அமைதி திரும்பும்போது, இத்தகைய சின்னங்களையும், பண்பாட்டு வெளிகள், பண்பாட்டு வெளிப்பாட்டு வடிவங்கள் முதலியவற்றையும் மீளக் கட்டுவது, தேசிய இணக்கப்பாட்டுக்கான வழிமுறைகளைப் பலப்படுத்துவதற்கும், பொருளாதார நடவடிக்கைகளை மீள்விப்பதற்கும் உதவக்கூடும். இவற்றை அடிப்படையாக வைத்தே இணக்கப்பாட்டையும், வளர்ச்சியையும் கருப்பொருளாகக் கொண்டு பண்பாட்டு மரபு ஆண்டு அறிவிக்கப்பட்டது.
வெளியிணைப்புக்கள்
பகுப்பு:ஐக்கிய நாடுகள் கடைப்பிடிப்புக்கள் பகுப்பு:2002 நிகழ்வுகள்
தூதரகங்களின் பட்டியல், ஓமான்
References
பகுப்பு:தூதரகங்களின் பட்டியல் பகுப்பு:ஓமான்
குவாசி தீன் முகமது
குவாசி தீன் முகமது (Quazi Deen Mohammad) ஒரு வங்காளதேச மருத்துவர், கல்வியாளர் மற்றும் நரம்பியல் நிபுணர் ஆவார். இவர் டாக்காவில் உள்ள நேஷனல் இன்ஸ்டிடியூட் ஆஃப் நியூரோ சயின்ஸின் நிறுவன இயக்குனர் ஆவார். இவர் டாக்கா மருத்துவக் கல்லூரியின் 37ஆவது முதல்வராகவும் மற்றும் பங்களாதேஷ் மருத்துவர்கள் மற்றும் அறுவை சிகிச்சை நிபுணர்கள் கல்லூரியின் (BCPS) 19 ஆவது தலைவராகவும் இருந்தார்.
ஆரம்ப வாழ்க்கை மற்றும் கல்வி
குவாசி தீன் முகமது அன்றைய கிழக்கு பாகிஸ்தானில் உள்ள வங்காளதேசத்தின் ஃபரித்பூரில் உள்ள லக்ஷ்மிபூரில் பிறந்தார். இவர் ஃபரித்பூர் ஜில்லா பள்ளியில் இடைநிலைக் கல்வியையும் மற்றும் அரசு ராஜேந்திரா கல்லூரியில் மேல்நிலைக் கல்வியையும் தேர்ச்சி பெற்றார். இவர் 1978 ஆம் ஆண்டில் டாக்கா மருத்துவக் கல்லூரியில் இளங்கலை மருத்துவப் படிப்பில் தேர்ச்சி பெற்றார். இவர் 1983 ஆம் ஆண்டில் வங்காளதேச மருத்துவர்கள் மற்றும் அறுவை சிகிச்சை கல்லூரியில் மருத்துவத்தில் தகுதித்தேர்வை முடித்தார். இவர் 1989 ஆம் ஆண்டில் யுனிவர்சிட்டி ஹாஸ்பிடல் மேடிசன், மருத்துவ நரம்பியல் இயற்பியலில் தகுதிப்படிப்பை நிறைவு செய்தார். இவர் 1994 ஆம் ஆண்டில் பல்கலைக்கழகத்தில் நரம்பியல் துறையில் முதுகலைப் பட்டம் பெற்றார்.
தொழில் வாழ்க்கை
குவாசி தீன் முகமது, 1984 ஆம் ஆண்டில் இப்போது பங்கபந்து ஷேக் முஜிப் மருத்துவப் பல்கலைக்கழகம் என அழைக்கப்படும் அப்போதைய ஐபிஜிஎம்ஆரில் நரம்பியல் உதவிப் பேராசிரியராகப் பணியில் சேர்ந்தார். 1996 ஆம் ஆண்டில் டாக்கா மருத்துவக் கல்லூரியில் நரம்பியல் பேராசிரியராக சேர்ந்தார். பின்னர், டாக்கா மருத்துவக் கல்லூரியின் முதல்வராக 2004 முதல் 2012 வரை பணியாற்றினார். பின்னர், அவர் நேஷனல் இன்ஸ்டிடியூட் ஆஃப் நியூரோ சயின்ஸின் நிறுவன இயக்குநரானார். அவர் தனது நோயாளிகளுக்கு எஸ்பிஆர்சி & நரம்பியல் மருத்துவமனையில் தொடர்ந்து சிகிச்சை அளித்து வருகிறார்.
வெளியீடுகள்
இவர் “கால்- கை வலிப்பு- நம்பிக்கைகள் மற்றும் தவறான நம்பிக்கைகள்”- என்ற தலைப்பில் உலக சுகாதார நிறுவனத்தின் செய்தியிதழில் எழுதியுள்ளார். தேசிய மற்றும் சர்வதேச அளவில் புகழ்பெற்ற பத்திரிகைகளில் 186 ஆய்வுக் கட்டுரைகளை வெளியிட்டுள்ளார்.
மேற்கோள்கள்
பகுப்பு:வாழும் நபர்கள்
எரை அணை
மேற்கோள்கள்
பகுப்பு:Coordinates on Wikidata பகுப்பு:இந்திய அணைகள் பகுப்பு:மகாராட்டிர அணைகள்
மூடாக்கு
= மூடாக்கு =
மூடாக்கு (mulch) என்பது மண்ணின் மேற்பரப்பின் ஒரு பகுதியில் அடுக்காக அமைக்கப்படும் ஒரு பொருள் ஆகும். இது கீழ்க்கண்டவற்றுள் ஒன்றுக்காகவோ அல்லது அதற்கு அனைத்திற்காகவோ அமைக்கப்படலாம்.
மூடாக்கு என்பது வழக்கமாக ஆனால் விதிவிலக்காக அல்லாமல் இயற்கையிலேயே கிடைப்பதாகும்.
மூடாக்கின் வகைகள்
மூடாக்கு 4 வகைப்படும்.
உபயோகம்
மண்ணின் ஈரப்பதத்தை தக்க வைப்பதற்காகவும், மண்ணின் வெப்பத்தினைக் கட்டுப்படுத்துவதற்காகவும்,களைகளைக் குறைப்பதற்காகவும் பல பொருட்கள் மூடாக்குகளாகப் பயன்படுத்தப்படுகின்றன. அவைகள் மண்ணின் மேற்பரப்பிலும், மரங்களைச் சுற்றிலும், பாதைகளிலும், மலர் படுக்கைகளிலும், சரிவுகளில் மண் அரிப்பைத் தடுப்பதற்காகவும், மலர் மற்றும் காய்கறி விளையும் பகுதிகளிலும் உபயோகப்படுத்தப்படுகின்றன.
மேற்கோள்கள்
பகுப்பு:இயற்கை வேளாண்மை
பச்சை மாங்காய் சட்னி
பச்சை மாங்காய் சட்னி (Green mango chutney), "பச்சை மாம்பழ சட்னி" என்றும் அழைக்கப்படுகிறது, பழுக்காத மாம்பழங்கள் கொண்டு இந்திய உணவுமுறை வகையான சட்னி செய்யப்படுகிறது. பழுத்த மாம்பழங்கள் இனிப்பானவை மற்றும் அவை பச்சையாக உண்பதால் சட்னிக்கு பயன்படுத்தப்படுவதில்லை. பச்சையாக பழுக்காத மாம்பழங்கள் கடினமாகவும் புளிப்பாகவும் இருக்கும். மேலும் அவை சட்னிகளாக சமைக்கப்படுகின்றன. மாம்பழச் சட்னிகள் ருசியாக இருக்கும்.
தயாரிப்பு
மாம்பழங்கள் உரித்து உப்பு மற்றும் மஞ்சள் தூவி, பின்னர் மசாலா சேர்த்து எண்ணெயில் வறுக்கப்படுகிறது. மாம்பழம் மென்மையாக மாறும் வரை தண்ணீர் சேர்க்கப்பட்டு சூடுபடுத்தப்படுகிறது.
தேவையான பொருட்கள்
பச்சை மாம்பழ சட்னியில் முக்கிய பொருட்கள் நறுக்கப்பட்ட மூல மாம்பழங்கள் மற்றும் சீரக விதைகள், பெருஞ்சீரக விதைகள், நைசெல்லா விதைகள், வெந்தய விதைகள் மற்றும் கடுகு விதைகள் ஆகியவற்றின் கலவையாகும். ஆசுதிரேலிய உணவு வகைகளில் திராட்சை மற்றும் ஆப்பிள்கள் உள்ளன.
வெளி இணைப்புகள்
பகுப்பு:இந்திய உணவுகள் பகுப்பு:சமையல்
பாக்டீரியா
right|thumb|360px|பல்வேறு வடிவங்களின் அடிப்படையில் வகைப்படுத்தப்பட்டுள்ள பாக்டீரியாக்கள்
பாக்டீரியா (இலங்கை வழக்கு: பற்றீரியா, ஆங்கிலம்: Bacteria) என அழைக்கப்படுபவை நிலைக்கருவிலி பிரிவைச் சேர்ந்த நுண்ணுயிரிகளில் மிகப்பெரிய ஆட்களத்தில் உள்ள உயிரினங்கள் ஆகும். பொதுவாகச் சொல்வதென்றால் கண்ணுக்குத் தெரியாத நுண்ணுயிர் வகைகளில் ஒரு பிரிவுக்கு பாக்டிரியாக்கள் எனப் பெயர் சூட்டப்பட்டுள்ளது எனக் கூறலாம். பாக்டீரியா என்னும் சொல் கிரேக்கச் சொல்லாகிய βακτήριον, (baktērion, பா'க்டீரியொன்) என்பதில் இருந்து வந்தது (இது βακτρον என்பதன் சுருக்கம் என்கிறது ஆக்ஃசுபோர்டு ஆங்கில அகரமுதலி). பாக்டீரியாக்களே உலகில் மிகவும் அதிகமாக உள்ள உயிரினம் ஆகும். மண், நீர், புவியின் ஆழமான மேலோட்டுப் பகுதி, கரிமப் பொருட்கள், தாவரங்கள் விலங்குகளின் உடல்கள் என்று அனைத்து இடங்களிலும் வாழும். சில வகை பாக்டீரியாக்கள் உயிரிகளுக்கு உகந்ததல்லாத சூழல் எனக் கருதப்படும் வெந்நீரூற்றுக்கள், கதிரியக்க கழிவுகள் போன்றவற்றிலும் வாழும் தன்மை கொண்டனவாக உள்ளன. இவை பிற உயிரினங்களுடன் கூட்டுயிரிகளாகவும் வாழும் திறனைக் கொண்டவையாக இருக்கின்றன.
பெரும்பாலான பாக்டீரியாக்கள் ஒரு கலம் மட்டும் கொண்டதாகவும் நுண்ணோக்கியில் மட்டும் பார்க்க வல்லதாகவும் உள்ளன. இவை உயிரணுக் கரு அற்று, பச்சையவுருமணிகள், இழைமணிகள் போன்ற கல நுண்ணுறுப்புக்கள் ஏதுமின்றி மிக எளிய கல அமைப்பை கொண்டுள்ளன. இவை கோளவுரு, கோலுரு, சுருளியுரு போன்ற பல்வேறு வடிவங்களில் காணப்படுகின்றன.
தாவரங்கள், பூஞ்சைகள் போல் பாக்டீரியாக்களும் வழக்கமாக கலச்சுவரைக் கொண்டிருந்தாலும் அவற்றின் அடக்கக்கூறுகள் மாறுபட்டவையாகும். பெரும்பாலானவை நகரிழைகள் துணை கொண்டு ஓரிடத்தில் இருந்து இன்னொரு இடத்துக்கு நகர்கின்றன. எனினும், இவை பிறகுழுக்கள் பயன்படுத்தும் நகரிழைகளில் இருந்து வேறுபட்டவை.பாக்டீரியாக்களில் மனிதனுக்கு ஆபத்தை விளைவிக்கக் கூடிய கொடிய பாக்டீரியாக்களும் உள்ளன. மனித உடலில், மனித உயிரணுக்களை விட 10 மடங்கிற்கு அதிகமாகவே பாக்டீரியாக்கள் காணப்படுகின்றன. தோலும், குடலுமே மிக அதிகளவில் பாக்டீரியாக்களைக் கொண்ட உடல் பகுதிகளாகும். . மனித உடலில் இருக்கும் நோய் எதிர்ப்பாற்றல் முறைமை காரணமாக, இவற்றில் அநேகமானவை உடலுக்குத் தீங்கு விளைவிக்காத நிலையிலேயே இருக்கும். ஒரு சில நன்மை பயக்கும் பாக்டீரியாக்களாகவும் இருக்கும். அதேவேளை சில பாக்டீரியாக்கள் நோய்க்காரணிகளாகத் தொழிற்பட்டு, தொற்றுநோய் விளைக்கும் நுண்ணுயிரிகளாகவும் இருக்கும். நோய் விளைக்கும் நுண்ணுயிரிகளில் அநேகமானவை பாக்டீரியாக்களாகும். ஊட்டச்சத்து மீள்சுழற்சியிலும் (nutrient cycles) பாக்டீரியாக்கள் மிக முக்கிய பங்காற்றி, தேவையான ஊட்டச்சத்துக்களைப் பெற உதவுகின்றன.
வரலாறு
1676 இல், முதன் முதலாக தானாகவே தயாரித்த ஒற்றை வில்லை நுணுக்குக்காட்டியினூடாக (single-lens microscope), பாக்டீரியாவை அவதானித்தவர் அன்டன் வான் லீவன்ஃகூக் என்பவராவார். அவர் தான் அவதானித்ததை "animalcules" எனப் பெயரிட்டு, Royal Society க்கு பல கடிதங்கள் மூலம் தெரியப்படுத்தினார். பின்னர், 1838 இல் கிறிசிடியன் கொட்பிரைட் எகிரன்பெர்க் (Christian Gottfried Ehrenberg) என்பவரே பாக்டீரியா என்ற சொல்லைப் பாவித்தார்.
மாலிப்டினம் கார்பைடு
மாலிப்டினம் கார்பைடு (Molybdenum carbide) என்பது MoC மற்றும் Mo2C என்ற மூலக்கூற்று வாய்ப்பாடுகளைக் கொண்ட கனிம வேதியியல் சேர்மமாகும். மிகவும் கடினத்தன்மை கொண்ட எதற்கும் வளைந்து கொடுக்காத பீங்கான் வகைப் பொருளாக இது வர்த்தக முறையில் வெட்டும் கருவிகளில் உளி முனையாகப் பயன்படுத்தப்படுகிறது.
மேற்கோள்கள்
பகுப்பு:மாலிப்டினச் சேர்மங்கள் பகுப்பு:கார்பைடுகள் பகுப்பு:மீக்கடினப் பொருட்கள் பகுப்பு:உருகாப் பொருட்கள்
பாக்டீரியா
கலக் கட்டமைப்பு
thumb|400px|கிராம்-நேர் பாக்டீரியா ஒன்றின் கலக்கட்டமைப்பு பக்டீரியக் கலங்கள் உலகில் மிகச்சிறிய கலங்களை ஆக்கின்றன. இவை பொதுவாக மைக்ரோமீற்றரில் அளவிடப்படும் வீச்சில் காணப்படுகின்றன. எனினும் இவை கலத்தினுள் பல்வேறு கட்டமைப்புக்களைக் கொண்டுள்ளன. மெய்க்கருவுயிரி கலத்துக்கு ஒப்பிடக்கூடியளவுக்குச் சிக்கலான அனுசேபத்தைக் கொண்டுள்ளன. பொதுவாக மெய்க்கருவுயிரிக் கலங்களின் பத்திலொரு பகுதியின் அளவிலேயே இவை காணப்படுகின்றன.
பாக்டீரியக் கலங்கள் ஏனைய அனைத்துக் கலவகைகளைப் போல பொஸ்போலிப்பிட்டு மென்சவ்வால் சூழப்பட்டுள்ளன. பொதுவாக இவற்றில் மெய்க்கருவுயிரிகளில் காணப்படுவது போல மென்சவ்வால் சூழப்பட்ட புன்னங்கங்கள் காணப்படுவதில்லை. பாக்டீரியாக்களில் மென்சவ்வால் சூழப்பட்ட கருவோ, இழைமணியோ, பச்சையுருமணியோ காணப்படுவதில்லை. எனவே இவை அர்க்கியாக்களுடன் இணைந்து நிலைக்கருவிலி கல ஒழுங்கமைப்பைக் காட்டுகின்றன. ஒளித்தொகுப்பில் ஈடுபடும் பாக்டீரியாக்களில் ஒளித்தொகுப்புப் புடகங்கள்/ தைலக்கொய்ட் மென்சவ்வு எனப்படும் கலத்தக மென்சவ்வுக் கட்டமைப்பு காணப்படுகின்றது. ஏனைய பக்டீரியாக்களிலும் இதற்கு ஒப்பான கலத்தக மென்சவ்வுகள் காணப்படுகின்றன. ஆனால் டி.என்.ஏயைச் சூழ எந்தவொரு மென்சவ்வும் காணப்படுவதில்லை.
பாக்டீரியாக்களில் திட்டமான கரு காணப்படுவதில்லை. டி.என்.ஏ சுயாதீனமாகக் கலத்தின் குழியவுருவில் வளைய நிறமூர்த்தம்/ வளைய டி.என்.ஏயாகக் காணப்படும். டி.என்.ஏயுடன் இசுட்டோன் புரதம் சேர்ந்து மெய்க்கருவுயிரிகளை ஒத்த நிறமூர்த்தக் கட்டமைப்பை உருவாக்குவதில்லை. பாக்டீரியாக்களில் மெய்க்கருவுயிரிகளினதை விடச் சிறிய இரைபோசோம் காணப்படுகின்றது. இவை 70S வகை இரைபோசோம்களாகும். பாக்டீரியாக்களில் கிளைக்கோசன் போன்ற சேதனச் சேர்வைகளின் உணவொதுக்குகளும் காணப்படுகின்றது. சயனோபாக்டீரியாக்களில் ஆக்சிசன் வாயுவைச் சேமிக்கும் வாயுச் சேமிப்புகளும் உள்ளது. சேமித்துள்ள ஆக்சிசன் வாயுவைப் பயன்படுத்தி சயனோபாக்டீரியாக்களால் நீரில் மிதக்கக்கூடியதாக உள்ளது.
பாக்டீரியாக்களின் கலச்சுவர் மிகவும் தனித்துவமானது. பாக்டீரியக் கலச்சுவரைக் கொண்டே அவை ஏனைய உயிரினங்களிலிருந்து பிரித்தறியப்படுவதுடன் அவற்றினுள்ளும் வகைப்படுத்தப்படுகின்றன. அனைத்து பக்டீரியாக்களிலும் பெப்டிடோகிளைக்கனாலான (peptidoglycan) கலச்சுவர் காணப்படுகின்றது. கலச்சுவரின் கட்டமைப்பு வேறுபாட்டால் பாக்டீரியாக்களின் இரு வகைகளும் கிராம் சாயமேற்றலுக்கு வெவ்வேறு விளைவைக் கொடுக்கின்றன. கிராம் நேர் பக்டீரியாக்களில் தடிப்பான பெப்டிடோகிளைக்கன் கலச்சுவர் உள்ளது. கிராம் எதிர் பாக்டீரியாக்களில் மெல்லிய பெப்டிடோகிளைக்கன் கலச்சுவரும் அதற்கு வெளியே இலிப்போ-பல்சக்கரைட்டு மென்சவ்வும் காணப்படுகின்றன.
இனப்பெருக்கம்
thumb|பாக்டீரிய இருகூற்றுப் பிளவு:முதலில் வளைய டி.என்.ஏ இரட்டிப்படைந்து அகுத்ததாகக் கலம் இருகூற்றுப் பிளவடைகின்றது. பாக்டீரியாக்கள் பிரதானமாக இருகூற்றுப் பிளவு மூலம் இனம்பெருகுகின்றன. இதன் போது பாக்டீரியாவின் டி.என்.ஏ இரட்டிப்படைந்து இரு வளைய டி.என்.ஏக்கள் உருவாக்கப்படும். இதன் பின் மிக எளிமையாக கலம் இரண்டாக பிளக்கப்படுகின்றது. இவ்விருகூற்றுப் பிளவு கலம் ஓரளவுக்கு வளர்ச்சியடைந்த பின்னரே நடைபெறும். சரியானளவுக்குப் போசணை வழங்கப்பட்டால் அல்லது தற்போசணை பாக்டீரியா ஆயின் சரியான வளர்ச்சி நிபந்தனைகள் காணப்பட்டால் பாக்டீரியாக்கள் மிக வேகமாக இரட்டிப்படைகின்றன. இருகூற்றுப் பிளவு மிகவும் எளிமையான இனப்பெருக்க முறையென்பதால் பாக்டீரியாக்களின் இனப்பெருக்க வேகம் மிக அதிகமாகும். எனினும் இயற்கையில் உணவுத் தட்டுப்பாடு, போட்டி காரணமாக பாக்டீரியாக்கள் அவ்வளவு வேகமாக இனம்பெருகுவதில்லை. thumb|right|மிக வேகமாக இனம்பெருகும் Escherichia coli